BSC-LT/ACAData huggingface dataset:
[ca] En alguns països de regions tropicals en desenvolupament, l'eficiència real dels espais naturals protegits (ENP) ha estat mínima i, de vegades, oposada als objectius principals, la qual cosa ha generat com a conseqüència la pèrdua de serveis ambientals, socials y econòmics. A nivell operatiu, un dels elements clau en el planejament d'un ENP és la delimitació del polígon en el qual s'integren les diferents línies de gestió ambiental. Encara que la planificació dels ENP ha d'anar més enllà dels límits de l'espai i considerar aquells aspectes que poden potenciar l'efectivitat de la seva gestió. En aquest article, s'hi presenta un cas d'estudi a l'Estat de Michoacán, Mèxic, en el qual es planteja la integració de diferents figures d'interès per a la conservació mitjançant la definició d'una unitat única de gestió, un ENP, on s'integrin els valors socioambientals de la regió.

[en] In some countries in tropical underdeveloped regions, the authentic effectiveness of protected natural areas (PNA) has been minimal, and sometimes opposed to the main objectives of these areas, generating as a consequence the loss of environmental, social and economic services. At the operational level, one of the key elements in PNA planning is the delimitation of its borders; within the different environmental management actions are integrated. However, PNA planning has to go beyond the physical borders, and consider the aspects that can improve management effectiveness. This paper presents a case study which poses the integration of various types of figures of interest in conservation, in the definition of a unique unit of environmental management, a PNA, which incorporates the socioenvironmental values of that region of Michoacán State.
[ca] En aquest document de treball s'utilitza el protocol estàndard ODD (Overview, Design concepts and Details) per descriure un model de simulació social que hem anomenat DEMOCARE. El model DEMOCARE és un exemple d'integració de la microsimulació del parentiu amb un model basat en agents (ABM) que s'ha creat per estudiar la dinàmica de la demanda i l'oferta dels serveis d'atenció prestats a persones dependents majors (65+), a Espanya, per persones de l'entorn familiar. La nostra pregunta d'investigació busca determinar la mesura en què la demanda d'assistència pot quedar satisfeta amb el temps disponible dels membres de la família (esposa, fills, germans, fillastres) que reconstruïm en el model, o bé si és necessari recórrer (parcialment o total) a professionals externs a la família. El model té en compte els canvis demogràfics, mitjançant la comparació de cinc generacions espanyoles diferents, amb nivells molt diversos de fecunditat i mortalitat, i utilitza dades observades per la probabilitat de ser dependent, les diferències en els nivells d'educació així com la relació amb l'activitat laboral.

[en] In this working paper we apply the standard ODD (Overview, Design concepts and Details) Protocol to describe a social simulation model that we have called DEMOCARE. The DEMOCARE model is an example of integrating microsimulation of kinship with agent-based modelling (ABM) that has been developed to study the dynamics of the demand and supply of elderly (65+) care in Spain at the family level. Our research question is to determine the extent to which the request for assistance can be covered by the time that family members (spouse, children, brothers and sisters, step-children) that we reconstruct in the model have available, or If it is necessary to resort (partially or totally) to professionals from outside the family. The model considers demographic change by means of comparing five different Spanish generations with very different levels of fertility and mortality and uses observed data on the probability of being dependent, educational differences and labour force participation.
[ca] Els estudis sobre l'accent australià es varen iniciar al voltant dels anys 50, encara influenciats i basant-se en la pronunciació estàndard anglesa (RP). Aquest treball analitza les característiques dels monoftongs australians avui dia i proporciona una descripció fonètica minuciosa. Aquest accent es compara amb RP per veure com la qualitat dels monoftongs australians ha evolucionat i ha esdevingut l'actual accent d'Austràlia. Es presenta la transcripció d'alguns fragments d'una pel·lícula australiana per provar les teories dels canvis que han sofert aquestes vocals. A més, l'anàlisi acústica de les vocals /ɐ/ en 'but' i /ɐː/ en 'Bart' mostra la fusió qualitativa d'aquestes vocals, que ja només es diferencien per la seva durada.

[en] Some research on Australian sounds was initiated around the 1950s, still influenced and based on the Received Pronunciation. This paper analyses the features of Australian monophthongs nowadays and provides a close phonetic description. This accent is compared to the standard RP to see how the quality of Australian monophthongs has evolved and developed into the current Australian accent. A transcription of excerpts of an Australian film is presented to test theories on the changes undergone by these vowels. Further, an acoustic analysis of the AusE vowels /ɐ/ in 'but' and /ɐː/ in 'Bart' show a merge in quality of these two vowels which are only differentiated by length.
[ca] Els estudiants de segon cicle de la llicenciatura de veterinària realitzen, al llarg de la seva titulació, diferents pràctiques clíniques. Un d'aquests mòduls es el que els estudiants de quart curs realitzen a l'assignatura de cirurgia clínica. Durant una setmana assisteixen a les cirurgies que es realitzen al HCV de la Facultat de Veterinària. Aquestes pràctiques són utilitzades no només per a que els nostres estudiants tinguin una visió global dels coneixements teòrics que aprenen a l'assignatura sinó que també són aprofitades per a la presentació de casos clínics. Finalitzat el mòdul cada estudiant ha d'escollir un cas clínic dels vistos durant aquella setmana i desenvolupar-lo. Haurà de discutir de forma lògica el problema de l'animal, les alternatives terapèutiques, l'elecció de la tècnica quirúrgica, el postoperatori, l'evolució del pacient així com les possibles complicacions derivades de la intervenció que puguin aparèixer. Finalment l'alumne fa entrega d'una presentació PowerPoint que s'introdueix a Veterinària Virtual per a que la resta d'alumnes tinguin accés a ella.

[en] Veterinay students perform several clinical practices during the fourth year of degree. One of these clinical practices are the Clinical Stays ("Moduls") in Veterinary Surgery. These practices consist on one week of clinics in the surgery service of the Veterinary Teaching Hospital of the UAB. The aim of the laboratory practices is to teach the basic principles of surgical asepsis , preparation of the surgical team, surgical instrumentation, main suturing techniques and anaesthesia. The clinical practices offer the oportunity to participate in surgical and anaesthesia procedures. Moreover these clinical practices are used to develop a clinical case. Each studient choose one of the cases of the week and develop it. He/she will present a work includying anamnesis, laboratory findings, diagnosis, treatment, anesthesia, surgical technique, postoperative period and surgical complications. After the correction of the case they will be included in the virtual function "Veterinària Virtual".
[ca] Des de fa unes dècades la denominada cultura "pop" ha entrat en els cànons de referència pel que fa a la comunicació mediàtica i a l'expressió artística de la segona meitat del segle XX. L'acceleració cronèmica dins aquest procés històric ha donat avui prou perspectiva com per permetre tractar aquest fenòmen sociocultural en profunditat i de forma objectiva, en tant que forma part dels imaginaris col・lectius de la societat actual. Havent tractat aquesta temàtica al llarg d'anys, la qüestió estava en entendre si una aproximació al que, de forma genèrica, i no massa afortunada, ha vingut denominant-se cultura del "pop-rock", tindria prou solvència com per ser objecte de recerca a través d'una activitat docent universitària. Es així que, seguint el model d'altres universitats (Florida, Cambridge, Bourgogne, etc) i considerant els referents actuals en matèria de poètica, que formen ja part dels estudis de filologia anglesa (Bob Dylan, Jim Morrison, Lennon-McCartney, etc), fa set anys s'impartí un curs d'estiu en aquesta universitat (ICE), gairebé a tall de prova pilot. El resultat fou altament satisfactori i es demostrà no solament la viabilitat d'incloure aquesta temàtica dins el ventall d'estudis universitaris, sinó també la necessitat de tractar aquests aspectes culturals i psicosocials que formen part de la nostra societat. A part els anys de recerca sobre el tema, d'ençà la primera experiència docent han estat realitzats set cursos d'estiu, de caràcter introductori i tres a Cultura en Viu, aprofundint la temàtica i tractant temes específics. Es així que a través d'un doble marc teòric (antropologia i semiòtica), complementaris del musical, s'ha fet possible entendre una tradició musical que començà fa més d'un segle al delta del Mississippi.

[en] For years, the so called "pop culture" has been a strong, and even canonical, cultural reference in which is concerned to media communication, as an alternative way of artistic expression in the second half of the 20th century. Today we have a wider perspective to deal with that specific topic and to work in a deep approach by focusing on the collective images of each generation. Anyway, at first sight, the question was if such a controversial topic would cope with an educational university activity. This is the reason why we decided to follow the models of different universities dealing with the same topics, mainly Florida, Cambridge and Bourgogne, while considering, on the other hand, the present inclusion of some pop-rock performers (Bob Dylan, Jim Morrison, Lennon & McCartney, etc) in the syllabus of poetry in English philology. Thus, we started a course just a pilot experience in the UAB summer courses (ICE) and the result was highly satisfactory. Other experiences followed till today, through the same department and also Cultura en Viu. As a result of that, dealing with a double theoretic frame (anthropology and semiotics), as well as music, of course, we have been involved in the diffussion of a musical tradition that started in the Mississippi delta long time ago.
[ca] L'objectiu d'aquest article és mostrar els estudis que tracten el tema de la gent jove en relació amb els espais públics urbans i que han estat publicats en revistes científiques nacionals i internacionals, predominantment de l'àmbit de la geografia. La finalitat, a part de conèixer allò que s'ha estudiat en aquest camp, és també la de posar de manifest com s'hi aplica la perspectiva de gènere. En general, queda palesa la dificultat de definir el concepte joventut, la controvertida relació que té amb l'espai públic i la dificultat d'analitzar-lo quan interseccionen eixos diferents d'opressió. Així, el control social, l'oci, la identitat o les desigualtats econòmiques en són temes recurrents. Pel que fa a les qüestions de gènere, si bé s'hi té en compte la perspectiva, hi ha molt pocs estudis que en facin una recerca específica.

[en] The purpose of this article is to identify the main research topics on youth in relation to public urban spaces through the analysis of the articles published in national and international academic journals, mostly from geography. The aim is to acknowledge what has been studied in this field, as well as to highlight how the gender perspective is applied. Overall it becomes understandable that the definition of the concept "youth" is problematic, that there is a challenging relation between youth and public space, and that an intersection of oppressions generates difficulties of analysis. In this sense, social control, leisure, identity or economic inequalities are recurrent topics. With respect to gender issues, there are very few studies that base their research on it, although the perspective is taken into account.
[ca] Aquest treball posa de manifest la importància de la postedició (PE) en el panorama actual de producció de contingut multilingüe, analitzant l'impacte d'aquesta activitat humana entroncada en paradigmes d'automatitzaci ó de la traducció, des del punt de vista dels proveïdors de serveis lingüístics (agències i traductors autònoms) i pel que fa a la seva interrelació amb altres components i recursos tecnològics de la traducció. S'aporten valoracions d'altres experts així com certes recomanacions per a aquells proveïdors que encara no hagin abordat la postedició com a servei lingüístic.

[en] This paper highlights the relevance of postediting (PE) in the current multilingual content production arena. It analyses the impact of this human activity deeply rooted in translation automation paradigms, from the point of view of language service providers (translation agencies and freelance translators). It also stresses that PE is intertwined with other translation-related technological components and resources. Other experts' opinions are presented and some recommendations to providers that have not yet carried out PE as one of their linguistic services are also given.
[ca] Les persones dintre de l'espectre autista tenen tendència a tenir hipersensibilitat auditiva, el qual els hi causa una gran càrrega cognitiva. L'objectiu d'aquest projecte és desenvolupar i implementar una metodologia per investigar les diferencies en càrrega cognitiva entre persones autistes i persones no autistes en un entorn virtual sonor d'una aula universitària i alhora veure els efectes que pot tenir la introducció d'un algorisme de reducció de soroll. Amb el paradigma experimental basat en la simulació dels sons d'una aula i realitzant mesures de pupil·lometria i electroencefalografia per valorar si l'ús d'algorismes reductors de soroll ambiental poden reduir la càrrega cognitiva, l'estrès i augmentar l'atenció en l'ambient educatiu. S'ha dut a terme una prova pilot obtenint resultats que indiquen que el sistema funciona i que es pot veure una millora amb l'algorisme de reducció de soroll ambient.

[en] Many people diagnosed with autism spectrum suffer from auditory hypersensitivity, which can lead to increased cognitive load. The god of this project is to create a methodology to evaluate differences in cognitive load between autistic and non-autistic people in a virtual simulated sound classroom environment and assess the effects of a noise reduction algorithm. The goal of this project to develop and implement a paradigm that simulates the sounds of a classroom and records pupillometry and electroencephalography measurements to evaluate if the use of noise reduction algorithms can decrease the cognitive load, stress and increase attention in educational environment. A pilot test has been carried out with results indicating that the system works and that an improvement can be seen with using the noise reduction algorithm.
[ca] En els últims anys, gràcies als nous projectes de recerca, la regió cantàbrica ha començat a disposar de noves i revisades seqüències estratigràfiques associades al paleolític mitjà. Les dades que han proporcionat jaciments com Covalejos, El Castillo, Axlor o la cova del Esquilleu, entre d'altres, han permès tenir un registre més detallat dels processos de canvi i continuïtat experimentats en l'àmbit ecològic i cultural. La cova del Esquilleu, situada a l'occident de Cantàbria dins d'un context muntanyós, és sens dubte una de les més denses i millor conservades dins d'aquesta nova etapa de recerca. En aquest treball presentem algunes reflexions sobre els models de canvi tecnològic que aquesta seqüència ha proporcionat, els quals han estat reconeguts en d'altres conjunts de la regió.

[en] In the last years, thanks to new projects of investigation, the Cantabrian region has begun to count on new and reviewed middle Paleolithic sequences. The data offered by deposits like those of Covalejos, El Castillo cave, Axlor or the cave of the Esquilleu, among others, allowed to have a detailed registry of the processes of change and continuity at a ecological and cultural level. The Cave of the Esquilleu, located in the West of Cantabria within a mountainous context, is without a doubt one of densest and better conserved sequences discover in this new stage of investigation. In this work we presented some reflections about the models of technological change that this sequence has provided, comparison with the characteristics observed in other assemblages of the region.
[ca] Aquest document explora l'adopció del llenguatge inclusiu a la pràctica de la interpretació, des de la perspectiva d'una intèrpret en formació compromesa amb la diversitat. Aquest estudi vol determinar si és factible i ètic implementar el llenguatge inclusiu durant la interpretació, i en cas afirmatiu, quan i com fer-ho de forma efectiva. Mitjançant un enfocament teòric i un experiment, s'examinen els reptes i possibilitats a què s'ha de fer front com a intèrpret en integrar pràctiques lingüístiques inclusives. Els resultats destaquen la importància d'una comunicació precisa en la interpretació, així com el compromís ètic. Amb aquest treball es pretén contribuir al debat acadèmic sobre la justícia social, a més d'oferir orientació pràctica per a professionals i estudiants que desitgin alinear la seva praxi amb valors d'equitat i respecte en un entorn divers.

[en] This document explores the adoption of inclusive language in interpreting from the perspective of an interpreter-in-training committed to diversity. The present study seeks to identify whether it is both feasible and ethical to introduce inclusive language while interpreting, and if so, when and how this can be effectively performed. Through a theoretical approach and an experiment, it addresses the challenges and possibilities an interpreter faces when integrating inclusive language practices. The results highlight the importance of accurate communication in interpreting, as well as ethical commitment. This research aims to contribute to the academic debate on social justice, but also to provide practical guidance for practitioners and students who aim to align their praxis with values of equity and respect in a diverse environment.
[ca] El present treball explora el dret de naufragi i la noció de béns vacants al Comtat d'Empúries durant la Baixa Edat Mitjana (S. XII - XV), un període marcat per un augment significatiu del comerç marítim i les expedicions pel Mediterrani. Situat estratègicament a la costa, el Comtat d'Empúries va ser un escenari clau d'interaccions culturals, comercials i conflictives, on el dret marítim va adquirir una gran importància. A través d'una anàlisi de documents legals medievals i bibliografia especialitzada, aquest estudi pretén comprendre l'estructura i les implicacions del dret de naufragi i la gestió dels béns vacants. Enfocant-se en les particularitats locals i els factors que van influir en aquesta regulació, el treball busca aportar una perspectiva completa sobre la relació entre el comtat i el Dret de Naufragi, i contribuir a la comprensió del dret marítim medieval al Mediterrani.

[en] This paper explores the right of wreck and the notion of derelict goods in the County of Empúries during the Late Middle Ages (12th - 15th centuries), a period marked by a significant increase in maritime trade and expeditions across the Mediterranean. Strategically located on the coast, the County of Empúries was a key setting for cultural, commercial, and conflictual interactions, where maritime law gained considerable importance. Through an analysis of medieval legal documents and specialized bibliography, this study aims to understand the structure and implications of the right of wreck and the management of derelict goods. Focusing on local particularities and the factors influencing this regulation, the work seeks to provide a comprehensive perspective on the relationship between the county and the Right of Wreck, and to contribute to the understanding of medieval maritime law in the Mediterranean.
[ca] L'article analitza les causes que van propiciar la traducció al català d'un clàssic del preciosisme francès del xvii, com a resultat de l'establiment de la Mancomunitat de Catalunya, a principi del xx, i amb l'eclosió del noucentisme, moviment artístic que va promoure traduccions de la literatura universal amb l'objectiu d'assajar la configuració d'un llenguatge literari modern propi. Estudia la primera versió catalana de La Princesse de Clèves (1678) de Madame de La Fayette, deguda a Rafel Marquina i publicada el 1923, i la que s'hi va afegir el 1990, que és la retraducció que n'ofereix Josep A. Grimalt, lingüísticament més actual, transparent i més lliure d'artificis noucentistes. Tots dos traductors, això no obstant, són fidels al sentit, al to i a l'estil d'un text que representa l'entrada de la dona, en qualitat d'autora i de protagonista, a la novel·la moderna.

[en] This article analyzes the circumstances giving rise to the translation into Catalan of a classic seventeenth-century work of French préciosité, prompted by the setting up of the Commonwealth of Catalonia in the early nineteenth century and coinciding with the appearance of Noucentisme, artistic movement that fostered translations of worldwide literature with the aim of shaping and honing a modern Catalan literary language. We examine the first Catalan version of La Princesse de Clèves (1678) by Madame de La Fayette, rendered by Rafel Marquina and published in 1923, and the subsequent retranslation in 1990 by Josep A. Grimalt, featuring more current language usage, greater transparency and fewer flourishes of noucentista stamp. Still, both translators are faithful to the sense, tone and style of this text signaling the entrance of women into the modern novel in the capacity of both author and protagonist.